钦定古今图书集成/理学汇编/文学典/第189卷 > 《陈绎曾诗谱》 > 《古体》
## 钦定古今图书集成/理学汇编/文学典/第189卷 > 《陈绎曾诗谱》 > 《古体》

《周南　》不离日用间，有福天下万世意。

《召南　》，“至诚谆恪，秋毫不犯。”

《𨚍风　》：“君子处变，渊静自守。” 《齐风　》，“翩翩有侠气。”

唐风　忧思深远

《秦风　》“秋声朝气。”

《豳风　》深知民情而真体之。

小雅　忠厚

宣王《小雅　》，振刷精神。

大雅　深远

宣王《大雅　》，铺张事业。

《周颂　》：“天心布声。”

《鲁颂　》：“谨守礼法。”

《商颂　》，“天威大声。”

凡读《三百篇》，要会其情不足、性有馀处。情不足故寓
之景；性有馀故见乎情。

凡读《骚》，要见情有馀处。

凡读《汉诗》，先真实，后文华。

凡读《建安诗》，于《文华》中取真实。

三国、六朝乐府，犹有真意，胜于当时文人之诗。
凡读《文选》，诗分三节：“东都”以下主情，“建安”以下主意，
“三谢”以下主辞，齐、梁诸家五言未成律体，七言乃多
古制，韵度犹出盛唐人上一等，但理不胜情，气不胜
辞耳。